CELEX: 32007R0491
Language: sk
Date: 2007-05-03 00:00:00
Title: Nariadenie Komisie (ES) č. 491/2007 z  3. mája 2007 , ktorým sa ustanovujú podrobné pravidlá vykonávania nariadenia Rady (ES) č. 1947/2005, pokiaľ ide o oznamovanie údajov o osivách

4.5.2007   
            
            
               SK
            
            
               Úradný vestník Európskej únie
            
            
               L 116/3
            
         
      NARIADENIE KOMISIE (ES) č. 491/2007
   z 3. mája 2007,
   ktorým sa ustanovujú podrobné pravidlá vykonávania nariadenia Rady (ES) č. 1947/2005, pokiaľ ide o oznamovanie údajov o osivách
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1947/2005 z 23. novembra 2005 o spoločnej organizácii trhu s osivami a o zrušení nariadenia (EHS) č. 2358/71 a nariadenia (EHS) č. 1674/72 (1), a najmä na jeho článok 11,
   keďže:
   
               (1)
            
            
               V článku 1 nariadenia Komisie (ES) č. 2081/2004 zo 6. decembra 2004, ktorým sa ustanovujú pravidlá oznamovania informácií potrebných na vykonávanie nariadenia Rady (EHS) č. 2358/71 o spoločnej organizácii trhu s osivom (2), sa odkazuje na druhy a skupiny odrôd stanovené v prílohe k nariadeniu Rady (EHS) č. 2358/71 (3). Uvedené druhy a skupiny odrôd sú zahrnuté v prílohe XI k nariadeniu Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov.
            
         
               (2)
            
            
               V zmysle reformy v sektore osív je vhodné oznamovanie informácií nevyhnutných na vykonávanie nariadenia (ES) č. 1947/2005 preskúmať a zjednodušiť. V záujme zrozumiteľnosti by sa preto nariadenie (ES) č. 2081/2004 malo zrušiť a nahradiť novým nariadením.
            
         
               (3)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre osivá,
            
         PRIJALA TOTO NARIADENIE:
   Článok 1
   Členské štáty do termínov uvedených v prílohe k tomuto nariadeniu oznámia elektronickou cestou Komisii informácie uvedené v tejto prílohe podľa každého druhu a každej skupiny odrôd, ktoré sa uvádzajú v prílohe XI k nariadeniu (ES) č. 1782/2003.
   Článok 2
   Nariadenie (ES) č. 2081/2004 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 312, 29.11.2005, s. 3.
   
      (2)  Ú. v. EÚ L 360, 7.12.2004, s. 6.
   
      (3)  Ú. v. ES L 246, 5.11.1971, s. 1. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1).
   
      PRÍLOHA
      Údaje oznamované členskými štátmi v súlade s článkom 1:
      
                  Číslo
               
               
                  Charakter informácie
                  (podľa druhov a skupín odrôd)
               
               
                  Termín, do ktorého sa musia informácie predložiť
               
            
                  Rok zberu úrody
               
               
                  Kalendárny rok po zbere úrody
               
            
                  1
               
               
                  Celková výmera povolená na certifikáciu (v ha)
               
               
                  15. november
               
               
                   
               
            
                  2
               
               
                  Odhadovaná úroda (v tonách) (1)
                      (2)
                  
               
               
                  15. november
               
               
                   
               
            
                  3
               
               
                  Celkové zozbierané množstvo (v tonách) (3)
                  
               
               
                   
               
               
                  1. október
               
            
                  4
               
               
                  Zásoby uchovávané veľkoobchodníkmi na konci hospodárskeho roka (v tonách) (3)
                      (4)
                  
               
               
                   
               
               
                  1. október
               
            
         (1)  Tieto údaje sa vzťahujú len na základné a certifikované osivá.
      
         (2)  Údaje o množstve sa vzťahujú na osivo povolené na certifikáciu.
      
         (3)  Údaje o množstve sa vzťahujú na osivo vyhovujúce požiadavkám certifikácie.
      
         (4)  Hospodársky rok podľa článku 2 nariadenia Rady (ES) č. 1947/2005 (Ú. v. EÚ L 312, 29.11.2005, s. 3).